open-index/open-wikipedia-markdown huggingface dataset:
Καρταρπούρ (Ινδία)

Η **Καρταρπούρ** είναι πόλη η οποία βρίσκεται κοντά στην πόλη Τζαλαντάρ, στην περιοχή Ντοάμπα της πολιτείας του Παντζάμπ της Ινδίας. Ιδρύθηκε από τον πέμπτο Γκουρού του Σιχισμού, Γκουρού Αρντζάν.

## Γεωγραφία
Οι γεωγραφικές συντεταγμένες της Καρταρπούρ είναι  και βρίσκεται σε υψόμετρο 228 μέτρων (748 ποδιών), σε απόσταση 15 χιλιομέτρων από την Τζαλαντάρ προς την Αμριτσάρ (Δρόμος G.T. - Εθνικός Αυτοκινητόδρομος 1).

## Δημογραφία
Μέχρι την απογραφή της Ινδίας το 2001, ο πληθυσμός της Καρταρπούρ ανερχόταν στους 25,152 ανθρώπους. Οι άντρες συνιστούσαν το 54% του πληθυσμού (13,480) και οι γυναίκες το 46% (11,672), ενώ το 12% του πληθυσμού είναι κάτω των 6 ετών.

Ο μέσος όρος αλφαβητισμού της πόλης ανέρχεται συνολικά σε ποσοστό 69% (75% στους άντρες και 66% στις γυναίκες), ο οποίος είναι υψηλότερος από τον αντίστοιχο εθνικό μέσο όρο, ο οποίος ανέρχεται σε ποσοστό 59.5%.

## Μνημείο Jang-e-Azadi

Το **Jang-e-Azadi** αποτελεί ένα μνημείο και μουσείο το οποίο χτίζεται στην πόλη Καρταρπούρ, για να τιμήσει τη μνήμη όλων όσων συνέβαλαν και θυσιάστηκαν από την κοινότητα του Παντζάμπ κατά τη διάρκεια του κινήματος για την ανεξαρτησία της Ινδίας, το οποίο κράτησε μέχρι 90 χρόνια. Το μνημείο πρόκειται να χτιστεί σε μία περιοχή έκτασης 25 στρεμμάτων και υπολογίζεται να στοιχίσει 2 δισεκατομμύρια ρουπία (περίπου 25 εκατομμύρια ευρώ). Ο επικεφαλής υπουργός του Παντζάμπ, Παρκάς Σινγκ Μπαντάλ έθεσε τον θεμέλιο λίθο του μνημείου στις 19 Οκτωβρίου 2014, ενώ οι εργασίες ξεκίνησαν επίσημα στις 26 Μαρτίου 2015. Μια επιτροπή αποτελούμενη από ιστορικούς, δημοσιογράφους και διανοούμενους συγκροτήθηκε για να οριστικοποιήσει το σχέδιο δράσης και το κόνσεπτ του μνημείου το οποίο θα χτιζόταν.

### Προτεινόμενη διάταξη σχεδιασμού
Το πρότζεκτ σχεδιάστηκε από τον αρχιτέκτονα Ρατζ Ρεβάλ. Η διάταξη σχεδιασμού του μνημείου, όπως εκείνος την αντιλήφθηκε και την σχεδίασε, έχει εγκριθεί από την κυβέρνηση. Σύμφωνα με το προτεινόμενο σχεδιασμό, θα κατασκευαστούν διάφορες γκαλερί, οι οποίες θα προβάλουν τα διάφορα στάδια και τους αγώνες του κινήματος της ανεξαρτησίας. Θα υπάρχει επίσης ένας πύργος, γνωστός και ως *Shaheed-e-Minar*. Επιπρόσθετα, θα υπάρχουν μία αίθουσα συνεδριάσεων, μία αίθουσα κινηματογράφου, ένα υπαίθριο θέατρο, ένα αμφιθέατρο, μία βιβλιοθήκη, αίθουσες έρευνας και σεμιναρίων και άλλα, τα οποία θα κατασκευαστούν με τέτοιο τρόπο ώστε θα αποτελούν αναπόσπαστο μέρος των γκαλερί μνημείων.

## Παραπομπές


## Εξωτερικοί σύνδεσμοι
* Jalandhar district
* μνημείου Jang-e-Azadi 

Κατηγορία:Πόλεις της Ινδίας
Καταστροφισμός (γεωλογία)

Ο **καταστροφισμός** είναι θεωρία της γεωλογίας, σύμφωνα με την οποία, ξαφνικές βίαιες δυνάμεις ή καταστροφές έχουν διαμορφώσει την επιφάνεια της Γης. Αυτή η θεωρία βασίστηκε στην εντύπωση που είχαν πολλοί επιστήμονες ότι η Γη είχε δημιουργηθεί πριν από λίγες χιλιάδες χρόνια και ότι ο χρόνος για τον σχηματισμό και την εξέλιξή της ήταν λίγος. Επίσης για να εξηγήσουν τις μεγάλες σειρές ιζηματογενών πετρωμάτων χρησιμοποίησαν τον κατακλυσμό του Νώε. Υποστηρικτής αυτής της θεωρίας υπήρξε ο Ζωρζ Κυβιέ.

## Πηγές
 Μιχάλης Δ. Δερμιτζάκης και Σπύρος Π. Λέκκας, Διερευνώντας τη Γη (Αθήνα,2010), σελ. 21 – 23, ISBN 978-960-8028-91-3

Κατηγορία:Μεταθεωρία
Κατηγορία:Φιλοσοφία της επιστήμης
Κατηγορία:Γεωλογία
Κατηγορία:Ιστορία των Επιστημών Γης και Περιβάλλοντος
Κατηγορία:Δημιουργισμός
Λιούτγκαρτ της Σαξονίας (932-953)

Η **Λιούτγκαρτ της Σαξονίας** (932 - 18 Νοεμβρίου 953) μέλος του Οίκου των Οθωνιδών ήταν δουκική σύζυγος στην Λωρραίνη χάρη στον γάμο της με τον Δούκα της Λωρραίνης Κορράδο τον Ερυθρό. Ο Κορράδος και η Λιούτγκαρτ έγιναν οι προπάτορες του Οίκου των Σαλίων από τον οποίων κατάγονταν 4 Ρωμαίοι αυτοκράτορες.

## Γάμος με τον Κορράδο τον Ερυθρό

Η Λιούτγκαρτ της Σαξονίας ήταν η μοναδική κόρη του Όθων Α΄ της Αγίας Ρωμαϊκής Αυτοκρατορίας με την πρώτη σύζυγο του Ήντιθ, κόρη του Αγγλο-Σάξονα βασιλιά Εδουάρδου του Πρεσβύτερου. Ο Όθων Α΄ που ήθελε να δημιουργήσει ισχυρούς δεσμούς με την οικογένεια των Σαλίων την πάντρεψε με τον Κορράδο τον Ερυθρό (947), τον τοποθέτησε Δούκα της Λωρραίνης τρία χρόνια αργότερα. Ο γάμος δεν ήταν ιδιαίτερα ευτυχής, σε τρία χρόνια γεννήθηκε ο μοναδικός τους γιος Όθων Α΄ της Καρινθίας. Ο σύζυγος της συνόδευσε τον αυτοκράτορα στην Ιταλική εκστρατεία, έπεσε στην δυσμένεια του την εποχή που βρισκόταν σε διαπραγματεύσεις με τον Βερεγγάριο Β΄ της Ιταλίας. Η Λιούτγκαρτ πέθανε στο Μάιντς (953) την εποχή που ο σύζυγος της είχε ενωθεί σε επανάσταση με τον αδελφό της Λιούντολφ της Σουαβίας και τον αρχιεπίσκοπο Φρειδερίκο εναντίον του πατέρα της. Τάφηκε στο αβαείο του Αγίου Αλβάνου στο Μάιντς, την επόμενη χρονιά ο σύζυγος της υποτάχθηκε στο πατέρα της και έγινε υποτελής του, έπεσε στην *"μάχη του Λέχφελντ"* εναντίον των Μαγυάρων (955). Ο αδελφός της Λιούτγκαρτ πέθανε και εκείνος πρόωρα δύο χρόνια αργότερα σε εκστρατεία στην Ιταλία. 

## Απόγονοι

Με τον θάνατο του Όθων Α΄ ο θρόνος πέρασε στον γιο του Όθων Β΄ της Αγίας Ρωμαϊκής Αυτοκρατορίας με την δεύτερη σύζυγο του Αδελαΐδα της Ιταλίας. Ο γιος του Λιούντολφ Όθων Α΄ της Σουαβίας και Βαυαρίας πήρε το Δουκάτο της Σουαβίας και ο γιος της Λιούτγκαρτ Όθων του Βορμς το Δουκάτο της Καρινθίας (978). Όταν πέθανε ο Όθων Γ΄ της Αγίας Ρωμαϊκής Αυτοκρατορίας υποψήφιοι για τον βασιλικό θρόνο μπροστά στους Εκλέκτορες εμφανίστηκαν ο ίδιος ο Όθων του Βορμς και ο Ερρίκος Β΄ της Αγίας Ρωμαϊκής Αυτοκρατορίας, εγγονός του Ερρίκου Α΄ της Βαυαρίας μικρότερου αδελφού του Όθων Α΄. Ο Όθων παραιτήθηκε υπέρ του Ερρίκου Β΄, όταν πέθανε ο Ερρίκος Β΄ ο δισέγγονος της Λιούτγκαρντ Κορράδος Β΄ της Αγίας Ρωμαϊκής Αυτοκρατορίας εξελέγη ο πρώτος Βασιλιάς της Γερμανίας από τον Οίκο των Σαλίων.

## Παραπομπές
 		


## Πηγές
*Reuter, Timothy (1991). Germany in the Early Middle Ages, 800-1056. Longman Group UK Unlimited.
*Schutz, Herbert (2010). The Medieval Empire in Central Europe: Dynastic Continuity in the Post-Carolingian Frankish Realm, 900–1300. Cambridge Scholars Publishing.

Κατηγορία:Οίκος των Οθωνιδών
Κατηγορία:Πριγκίπισσες της Γερμανίας
Μαρία Σοφία της Έσσης-Κάσσελ

:*Να μη συγχέεται με τη [[Μαρία της Έσσης-Κάσσελ]].*

Η **Μαρία Σοφία** (γερμ. *Marie Sophie*, 28 Οκτωβρίου 1767 - 21/22 Μαρτίου 1852) του Οίκου της Έσσης ήταν πριγκίπισσα της Έσσης-Κάσσελ και με το γάμο της έγινε βασίλισσα της Δανίας. Έγινε αντιβασίλισσα κατά την απουσία του συζύγου της (1814-15).

## Βιογραφία
Η *Μαρία Σοφία Φρειδερίκη* ήταν το πρώτο παιδί και η πρώτη κόρη του Καρόλου της Έσσης-Κάσσελ και της Λουίζας των Όλντενμπουργκ, κόρης του Φρειδερίκου Ε΄ της Δανίας.

Ο πατέρας της ήταν δευτερότοκος και έτσι δεν έγινε λανδγράβος. Έλαβε, όμως, θέσεις, όπως συνήθιζαν να δίνουν οι ηγεμόνες σε συγγενείς τους. Η Δανία του πρόσφερε καλύτερες και περισσότερες θέσεις από ότι το μικρό Κάσσελ.

Γεννήθηκε στο Χάναου, αλλά μεγάλωσε στο Σλέσβιχ της Δανίας από το 1769, όταν ο πατέρας της διορίστηκε κυβερνήτης του δουκάτου. Η Μαρία πέρασε τα νεανικά της χρόνια στο Κάστρο Γκόττορπ και στην ιδιοκτησία της μητέρας της, Λουίζενλουνντ, στη Δανία. Λίγα γνωρίζουμε για τα παιδικά της χρόνια: η ζωή της μικρής γερμανικής Αυλής του Λουίζενλουνντ, που είχε επικεφαλής τη Φράουλαϊν φον Μπέρλιχινγκεν, περιγράφεται από την κυρία επί των τιμών της μητέρας της, Γιούλια Στόλμπεργκ, ως πολύ απλή, χωρίς μεγάλες τελετές. Το ζεύγος άφησε τα παιδιά του να μεγαλώσουν φυσικά. Της δόθηκε γερμανική εκπαίδευση και τα γερμανικά ήταν η πρώτη της γλώσσα. Ελκύστηκε από το ενδιαφέρον του πατέρα της για το μυστικισμό και γοητευόταν από τα όνειρα. Μετέπειτα, η Μαρία περιέγραφε τα πρώτα της χρόνια ως ευχάριστα και συχνά εξέφραζε τη νοσταλγία της για τα ειδυλλιακά χρόνια που έζησε στο κάστρο και λαχταρούσε να το επισκεφθεί.

## Οικογένεια
Παντρεύτηκε το 1790 το Φρειδερίκο ΣΤ΄ της Δανίας και είχε οκτώ τέκνα:
* Χριστιανός (22 - 23 Σεπτεμβρίου 1791).
* Μαρία Λουίζα (1792 - 1793).
* Καρολίνα (1793 - 1881), παντρεύτηκε τον εξάδελφο του πατέρα της, Φερδινάνδο, Διάδοχο της Δανίας.
* Λουίζα (21 Αυγούστου - 7 Δεκεμβρίου 1795).
* Χριστιανός (1 - 5 Σεπτεμβρίου 1797).
* Ιουλιανή Λουίζα (12 - 23 Φεβρουαρίου 1802).
* Φρειδερίκη Μαρία (3 Ιουνίου - 23 Ιουλίου 1805).
* Βιλελμίνη Μαρία (1808 - 1891), παντρεύτηκε πρώτα το Φρειδερίκο Ζ΄ της Δανίας και μετά τον Κάρολο του Σλέσβιχ-Χόλσταϊν-Σόντερμπουργκ-Γκλύξμπουργκ.

## Πρόγονοι

## Πηγές
* Dansk Kvindebiografisk Leksikon kvinfo.dk
* Dansk biografisk Lexikon / XI. Bind. Maar - Müllner

## Παραπομπές


Κατηγορία:Δανοί ευγενείς
Κατηγορία:Διάδοχοι της Δανίας
Κατηγορία:Πριγκίπισσες της Δανίας
Κατηγορία:Βασίλισσες της Δανίας
Ζαν-Αντρέ Ντελύκ

Ο **Ζαν-Αντρέ Ντελύκ**  (8 Φεβρουαρίου 1727 - 7 Νοεμβρίου 1817) ήταν Ελβετός γεωλόγος, φυσικός φιλόσοφος και μετεωρολόγος. Σχεδίασε επίσης όργανα μέτρησης.

## Βιογραφία
Ο Ζαν-Αντρέ Ντελύκ γεννήθηκε στη Γενεύη. Η οικογένειά του μετακόμισε στη Γενεύη από την Λούκα της Ιταλίας τον 15ο αιώνα. Ο πατέρας του, Ζακ-Φρανσουά ήταν ένθερμος υποστηρικτής του Ζαν-Ζακ Ρουσσώ.

Ως φοιτητής του Ζώρζ-Λουί Λε Σαζ, έλαβε μια βασική εκπαίδευση στα μαθηματικά και στη φυσική φιλοσοφία. Στην αρχή των ενήλικων χρόνων του ασχολήθηκε κυρίως με τις επιχειρήσεις, με εξαίρεση την επιστημονική έρευνα στις Άλπεις. Με τη βοήθεια του αδελφού του Γκυγιόμ-Αντουάν, έχτισε μια υπέροχη συλλογή ορυκτών και απολιθωμάτων.

## Παραπομπές


Κατηγορία:Ελβετοί επιστήμονες
Κατηγορία:Ελβετοί φιλόσοφοι
Κατηγορία:Γεωλόγοι
Κατηγορία:Μετεωρολόγοι
Καρολίνα Αμαλία του Σλέσβιχ-Χόλσταϊν-Σόντερμπουργκ-Αουγκούστενμπουργκ

Η **Καρολίνα Αμαλία** (γερμ. *Caroline Amalie*, 28 Ιουνίου 1796 - 9 Μαρτίου 1881) του Οίκου του Σλέσβιχ-Χόλσταϊν-Σόντερμπουργκ-Αουγκούστενμπουργκ ήταν πριγκίπισσα του Σλέσβιχ-Χόλσταϊν-Σόντερμπουργκ-Αουγκούστενμπουργκ και με το γάμο της έγινε βασίλισσα της Δανίας.

## Βιογραφία
Ήταν το πρώτο παιδί και η μόνη κόρη του Φρειδερίκου Χριστιανού Β΄ του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Λουίζας Αυγούστας, κόρης του Χριστιανού Ζ΄ της Δανίας.

## Οικογένεια
Παντρεύτηκε το 1815 το Χριστιανό Η΄ της Δανίας. Δεν απέκτησαν τέκνα.

## Παραπομπές


## Πηγές
* Cohen, Aaron I. International Encyclopedia of Women Composers
* Dansk Kvindebiografisk Leksikon

Κατηγορία:Οίκος του Σλέσβιχ-Χόλσταϊν-Σόντερμπουργκ
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Αουγκούστενμπουργκ
Κατηγορία:Διάδοχοι της Δανίας
Κατηγορία:Πριγκίπισσες της Δανίας
Κατηγορία:Βασίλισσες της Δανίας
Λουίζα Ράσμουσεν

Η **Λουίζε Ράσμουσεν**, δανικά: Louise Rasmussen (21 Απριλίου 1815 - 6 Μαρτίου 1874) ήταν κόρη εμπόρου και παντρεύτηκε μοργανατικά τον βασιλιά της Δανίας.

## Βιογραφία
Ήταν κόρη του Γκόττχιλφ Λ. Κέππεν εμπόρου και της ανύμφευτης υπηρέτριας Γιουλιάνε Καρολίνε Ράσμουσεν.

Ήταν μαθήτρια της σχολής μπαλέτου της Όπερας της Κοπεγχάγης το 1826, επαγγελματίας το 1830 και πρώτη μπαλαρίνα το 1835. Το 1841 απέκτησε ένα παιδί με τον τυπογράφο Καρλ Μπέρλινγκ, κληρονόμο της εφημερίδας *Berlingske Tidende* μίας από τις πιο σημαντικές Δανικές εφημερίδες. Αποσύρθηκε από το μπαλέτο το 1842 και άνοιξε κατάστημα μόδας.

Γνώρισε τον διάδοχο Φρειδερίκο (Ζ΄) μέσω του συζύγου της τη δεκαετία του 1830 και είχε σχέσεις μαζί του κατά τη διάρκεια της δεκαετίας του 1840. Ο Φρειδερίκος (Ζ΄) έγινε βασιλιάς το 1848. Ηθελε να νυμφευτεί τη Λουίζε, αλλά η κυβέρνηση το απαγόρευσε: ο Φρειδερίκος Ζ΄ ήταν άτεκνος και τα παιδιά ενός μοργανατικού γάμου αποκλειόταν από τη διαδοχή. Η νομική αναθεώρηση του 1849 έκανε τον βασιλιά τόσο δημοφιλή, που μπόρεσε να του χορηγηθεί η επιθυμία του.

## Οικογένεια
Παντρεύτηκε σε μοργανατικό γάμο τον Φρειδερίκο Ζ΄ των Όλντενμπουργκ βασιλιά της Δανίας. Έλαβε τον τίτλο της κόμισσας του Ντάννερ. Δεν απέκτησαν απογόνους.

## Παραπομπές


## Πηγές
* Jægerspris Slot og Kong Frederik den syvendes Stiftelse af Roar Skovmand, 1974
* Stiftelsestøser - Kongebørn, af Lis Petersen, 1987
* Grevinde Danner - en oprørsk kvinde af Morten Meisner, 1990

Κατηγορία:Δανοί ευγενείς
Κατηγορία:Κόμισσες της Δανίας
Βιλελμίνη Μαρία της Δανίας

Η **Βιλελμίνη Μαρία** (δανικά: *Vilhelmine Marie* *af Danmark*, 18 Ιανουαρίου 1808 - 30 Μαΐου 1891) από τον Οίκο του Όλντενμπουργκ ήταν κόρη του Βασιλιά της Δανίας και με τους γάμους της έγινε πρώτα πριγκίπισσα διαδόχου της Δανίας και μετά δούκισσα του Σλέσβιχ-Χόλσταϊν-Σόντερμπουργκ-Γκλύκσμπουργκ.

## Βιογραφία
Ήταν η δεύτερη κόρη του Φρειδερίκου ΣΤ΄ και της Μαρίας, κόρης του Καρόλου της Έσσης-Κάσσελ.

Ο πρώτος της γάμος με τον Διάδοχο της Δανίας έληξε με διαζύγιο το 1837. Τον επόμενο χρόνο η Βιλελμίνη Μαρία έκανε δεύτερο γάμο με τον Κάρολο. Το 1848 ο πρώην σύζυγός της έγινε βασιλιάς της Δανίας και απεβίωσε το 1863. Το 1878 απεβίωσε ο Κάρολος και το 1891 η Βιλελμίνη Μαρία σε ηλικία 83 ετών.

## Οικογένεια
Παντρεύτηκε πρώτα τον 1828 τον Φρειδερίκο, Πρίγκιπα Διάδοχο της Δανίας. Χώρισαν το 1834 και διαζεύχθηκαν επίσημα το 1837.

Το 1838 η Βιλελμίνη Μαρία έκανε δεύτερο γάμο με τον Κάρολο του Σλέσβιχ-Χόλσταϊν-Σόντερμπουργκ-Γκλύκσμπουργκ. Δεν απέκτησε απογόνους και από τους δύο γάμους.

## Πηγές
* Princess Vilhelmine at the website of the Royal Danish Collection at Rosenborg Castle
* Profile (in Danish)

## Παραπομπές


Κατηγορία:Δανοί ευγενείς
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Κατηγορία:Πριγκίπισσες της Δανίας
Κατηγορία:Πριγκίπισσες της Νορβηγίας
Καρολίνα Μαριάνα του Μεκλεμβούργου

Η **Καρολίνα Μαριάννα** (δαν. *Caroline Mariane*, 10 Ιανουαρίου 1821 - 1 Ιουνίου 1876) του Οίκου του Μεκλεμβούργου ήταν δούκισσα του Μεκλεμβούργου-Στρέλιτς και με το γάμο της έγινε πριγκίπισσα διαδόχου της Δανίας.

## Βιογραφία
Η *Καρολίνα Καρλόττα Μαριάννα* γεννήθηκε στο Νοϊστρέλιτς και ήταν το τρίτο παιδί και η δεύτερη κόρη του Γεωργίου του Μεκλεμβούρου-Στρέλιτς και της Μαρίας, κόρης του Φρειδερίκου της Έσσης-Κάσσελ.

Όταν ο Χριστιανός Η΄ της Δανίας έψαξε για νέα σύζυγο για τον τριαντατριάχρονο γιο του, Φρειδερίκο, Διάδοχο της Δανίας, επέλεξε την εικοσάχρονη Καρολίνα Μαριάννα. Ο Φρειδερίκος είχε νυμφευτεί τη Βιλελμίνη Μαρία της Δανίας το 1828, αλλά διαζεύχθηκε το 1837, χωρίς να αποκτήσει παιδιά. Το ζεύγος παντρεύτηκε το 1841 στο Νοϊστρέλιτς και εγκαταστάθηκε στο Κάστρο Όντενσε. Ο γάμος σύντομα αποδείχθηκε δυστυχισμένος λόγω του ευέξαπτου Φρειδερίκου που είχε αδυναμία στο ποτό και στις γυναίκες. Το 1844 η Καρολίνα Μαριάννα έφυγε από τη Δανία και επέστρεψε στο Νοϊστρέλιτς, ενώ το επίσημο διαζύγιο εκδόθηκε δύο χρόνια αργότερα. Ο Φρειδερίκος έγινε βασιλιάς το 1848 και δύο χρόνια μετά παντρεύτηκε την ερωμένη του, Λουίζε Ράσμουσσεν. 

Η Καρολίνα Μαριάννα διατήρησε τους τίτλους της μετά το διαζύγιο και έζησε μια ήσυχη ζωή. Το 1850 χτίστηκε το Παλάτι της Καρολίνας (*Carolinenpalais*) προς τιμήν της στη γενέτειρα πόλη της και τόπο κατοικίας της. Το 1860 χρηματοδότησε την οικοδόμηση του Νοσοκομείου *Καρολίνα* (*Carolinenstift* ) στην πόλη.

Απεβίωσε στο Νοϊστρέλιτς το 1876 σε ηλικία 55 ετών και ενταφιάστηκε στην πριγκιπική κρύπτη του Ναού του Αγίου Ιωάννη στο Κάστρο του Μίροβ.

## Πρόγονοι

## Πηγές
* Bo Bramsen : Ferdinand og Caroline, Politikens Förlag, Köpenhamn (1969) (In Danish)



Κατηγορία:Διάδοχοι της Δανίας
Κατηγορία:Πριγκίπισσες της Δανίας
Οράς-Μπενεντίκτ ντε Σωσύρ

Ο **Οράς-Μπενεντίκτ ντε Σωσύρ** (*Horace Bénédict de Saussure*, 17 Φεβρουαρίου 1740 - 22 Ιανουαρίου 1799) ήταν γεωλόγος, μετεωρολόγος, φυσικός, ορειβάτης και εξερευνητής των Άλπεων από τη Γενεύη. Ονομάζεται συχνά ο ιδρυτής του αλπινισμού και της σύγχρονης μετεωρολογίας και θεωρείται ο πρώτος άνθρωπος που κατασκεύασε επιτυχώς ηλιακό φούρνο.

## Παραπομπές


Κατηγορία:Μετεωρολόγοι
Κατηγορία:Ελβετοί ορειβάτες
Κατηγορία:Γεωλόγοι
Κατηγορία:Ελβετοί φυσικοί
Κατηγορία:Φυσικοί του 18ου αιώνα
Σεμερίζα Θεσπρωτίας

Η **Σεμερίζα** είναι ημιορεινό χωριό της περιφερειακής ενότητας Θεσπρωτίας σε υψόμετρο 250 μέτρα.

## Γεωγραφία - Ιστορία
Η Σεμερίζα βρίσκεται στο κέντρο της Θεσπρωτίας σε απόσταση 23,5 χλμ. (οδηγικά) ανατολικά από την Ηγουμενίτσα. Στα νοτιοδυτικά του χωριού βρίσκεται το ξωκλήσι της Αγίας Παρασκευής Κολεστάτι, οικισμού που καταργήθηκε το 1951. Η παλιά ονομασία της Σεμερίζαςου μέχρι το 1940 είναι *Σανμηρίζα* και έτσι αναφέρεται το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας που τότε ανήκε στο νομό Ιωαννίνων. Το 1937 προσαρτήθηκε στον νεοϊδρυθέντα νομό Θεσπρωτίας. Σύμφωνα με το Πρόγραμμα «Καλλικράτης» μαζί με την Κορίτιανη, το Δίλοφο και τη Κάτω Κορίτιανη αποτελούν την τοπική κοινότητα Κορίτιανης που ανήκει στη δημοτική ενότητα Παραποτάμου του δήμου Ηγουμενίτσας και σύμφωνα με την απογραφή 2011 έχει πληθυσμό 22 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Κίρστεν Μουνκ

Η **Κίρστεν Μουνκ**, δανικά: Kirsten Munk (6 Ιουλίου 1598- 19 Απριλίου 1658) έγινε με τον γάμο της βασίλισσα της Σουηδίας.

## Βιογραφία
Ήταν κόρη του Λούντβιχ Μουνκ (1537-1602) γαιοκτήμονα και διοικητή κομητείας και της Έλλεν Μάρσβιν (1572-1649), κόρης του Γιόργκεν Μάρσβιν συμβούλου και κυβερνήτη. Οι γονείς της ήταν πλούσιοι ευγενείς της Δανίας, χωρίς τίτλο. Η μητέρα της ήταν η μεγαλύτερη γαιοκτήμονας της νήσου Φούνεν.

Πριν ο Χριστιανός Δ΄ της Δανίας τη νυμφευτεί, η μητέρα της διαπραγματεύθηκε τον γάμο, καθώς οι Κίρστεν ήταν μέλη των ευγενών και όχι κοινοί. Ζήτησε να γίνει η Κίρστεν σύζυγός του και όχι ερωμένη του και να λάβει ιδιοκτησίες στο όνομά της ως τεκμήρια των τίμιων προθέσεων του βασιλιά. Ο γάμος με τον χήρο βασιλιά ήταν μοργανατικός και δεν έγινε στην εκκλησία. Το 1627 ο Χριστιανός Δ΄ έδωσε στην Κίρστεν τον τίτλο της *κόμισσας του Σλέσβιχ-Χόλσταϊν*.

## Οικογένεια
Παντρεύτηκε το 1627 τον Χριστιανό Δ΄ των Όλντενμπουργκ και είχε τέκνα:
* Σοφία-Ελισάβετ 1619-1657, παντρεύτηκε τον Χριστιανό φον Πεντς.
* Ελεονώρα-Χριστίνα 1621-1698, παντρεύτηκε τον Κόρφιτς Ούλφελτ επιμελητή (stewart) του βασιλείου. 
* Βάλντεμαρ-Χριστιανός 1622-1656, κόμης του Σλέσβιχ-Χόλσταϊν.
* Ελισάβετ-Αυγούστα 1623-1677, παντρεύτηκε τον Χάνς Λίνντενοφ.
* Χριστιανή 1626-1670, παντρεύτηκε τον Αννίβα Σέχεστεντ.
* Χέλβιχ 1626-1678, δίδυμη της Χριστιανής, παντρεύτηκε τον Έμπε Ούλφελτ, αδελφό του Κόρφιτς Ούλφελτ.
* Δωροθέα-Ελισάβετ 1629-1687.
* Άννα-Αικατερίνη 1618-1633 απεβ. 15 ετών, Φρειδερίκος-Χριστιανός 1625-1627, Μαρία-Αικατερίνη 1628, ένα βρέφος 1617.

## Παραπομπές


## Πηγές
* Huberty, Michel; Alain Giraud; F. and B. Magdelaine (1994). L'Allemagne Dynastique Tome VII Oldenbourg (in French). France. pp. 54–55. ISBN 2-901138-07-1.
* Herman, Eleanor (2005). Sex With Kings. 240: Harper Perennial. p. 320. ISBN 0-06-058544-7.

Κατηγορία:Σουηδοί ευγενείς
Γερτρούδη της Βαυαρίας

Η **Γερτρούδη**, δανικά: Gertrud af Sachsen og Bayern (1152/55 - 1197) από τον Οίκο των Γουέλφων ήταν κόρη του δούκα της Σαξονίας και της Βαυαρίας και με τους γάμους της έγινε πρώτα δούκισσα της Σουαβίας και μετά βασίλισσα της Δανίας.

## Βιογραφία
Ήταν το μόνο τέκνο του Ερρίκου Γ΄ δούκα της Σαξονίας & ΙΒ΄ της Βαυαρίας και της πρώτης συζύγου του Κλημεντίας, κόρης του Κορράδου Α΄ δούκα του Τσέρινγκεν.

## Οικογένεια
Αφού παντρεύτηκε τον πρώτο της σύζυγο, έπειτα από ένα έτος χήρεψε το 1167. Μνηστεύθηκε το 1171 και παντρεύτηκε έξι έτη μετά τον Κνούτο ΣΤ΄ της Δανίας στο Λούνντ. Το ζεύγος έζησε τα πρώτα χρόνια στη Σκάνια (σουηδ. Σκόνε, η νοτιότερη περιοχή της Σουηδίας). Το 1182 έγιναν βασιλείς. Κατά τη διάρκεια του δεύτερου γάμου της επέλεξε να ζήσει με αγνότητα και ερωτική αποχή με τον άνδρα της. Δεν απέκτησε απογόνους από τους γάμους της. Ο χρονικογράφος Άρνολντ του Λύμπεκ γράφει ότι έτσι η Γερτρούδη έζησε αιώνια αγνή.

## Οικογένεια
Παντρεύτηκε πρώτα το 1166 τον Φρειδερίκο Δ΄ των Χοενστάουφεν δούκα της Σουαβίας, ο οποίος απεβίωσε το 1167.

Το 1177 έκανε δεύτερο γάμο με τον Κνούτο ΣΤ΄ των Έστριντσεν βασιλιά της Δανίας. Δεν έκανε παιδιά από τους γάμους της και απεβίωσε 42-45 ετών. Το 1202 απεβίωσε και ο Κνούτος ΣΤ΄.

## Παραπομπές


## Πηγές
* Alf Henrikson: Dansk historia (Danish history) (1989) (Swedish)
* Sven Rosborn (In Swedish): När hände vad i Nordens historia (When did what happen in the historiy of the Nordic countries) (1997)
* Dansk biografisk Lexikon / VI. Bind. Gerson - H. Hansen (in Danish)

Κατηγορία:Οίκος των Γουέλφων
Κατηγορία:Βασίλισσες της Δανίας
Α.Μ.Σ. Άρης Λόφων

Ο **Αθλητικός Μορφωτικός Σύλλογος Άρης Λόφων** είναι αθλητικός σύλλογος που εδρεύει στους Λόφους Φλώρινας και δραστηριοποιείται στο ποδόσφαιρο. Ιδρύθηκε το 1961 και είναι ένας από τους πιο ιστορικούς συλλόγους του νομού Φλώρινας. Έχει κατακτήσει δύο φορές το πρωτάθλημα της Α΄ Ε.Π.Σ. Φλώρινας και έχει αγωνιστεί δύο φορές στην Δ΄ Εθνική, το 2008-09 και το 2010-11. Επίσης έχει κατακτήσει δύο φορές (2002-03 και 2009-10) το Κύπελλο Ε.Π.Σ. Φλώρινας, ενώ το 2005-06 ήταν φιναλίστ. Την τρέχουσα αγωνιστική περίοδο αγωνίζεται στην Β΄ Ε.Π.Σ. Φλώρινας. Εκτός από το ποδοσφαιρικό τμήμα, ο σύλλογος διαθέτει και χορευτικό τμήμα, διατηρώντας ζωντανή την παράδοση της περιοχής, ενώ κάθε Μάιο διοργανώνει το πανηγύρι του χωριού κατά την εορτή των Αγίων Κωνσταντίνου και Ελένης.

## Παραπομπές


Κατηγορία:Αθλητικοί σύλλογοι Φλώρινας
Κατηγορία:Ιδρύσεις αθλητικών συλλόγων το 1961
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961
Ίνγκεμποργκ Μάγκνουσντοττερ της Σουηδίας

Η **Ίνγκεμποργκ κόρη του Μάγκνους**, σουηδ. Ingeborg Magnusdotter (1277 - 5 Απριλίου/15 Αυγούστου 1319) από τον Οίκο του Μπγιέλμπο ήταν πριγκίπισσα της Σουηδίας και με τον γάμο της έγινε βασίλισσα της Δανίας.

## Bιογραφία
Ήταν η πρώτη κόρη του Μάγκνους Γ΄ της Σουηδίας και της Χέλβιγκ των Σάουμπουργκ, κόρης του Γκέρχαρτ Α΄ κόμη του Χόλσταϊν-Ίτσεχοε.

Μνηστεύθηκε το 1288 τον Έρικ (ΣΤ΄) τότε διάδοχο της Δανίας, ο γάμος όμως έγινε το 1296 στο Χέλσινγκμποργκ. Ήταν μέρος πολιτικής: το 1298 ο αδελφός της Μπίργιερ νυμφεύτηκε την αδελφή του Έρικ (ΣΤ΄), τη Μάρθα της Δανίας. Ο αρχιεπίσκοπος Γιενς Γκραντ διαφώνησε και έτσι η άδεια για τον γάμο δεν δόθηκε παρά το 1297.

## Οικογένεια
Παντρεύτηκε το 1296 τον Έρικ ΣΤ΄ των Έστριντσεν βασιλιά της Δανίας. Δεν απέκτησαν απογόνους.

## Παραπομπές


## Πηγές
* Dehn-Henning Nielsen: Kings och Queens i Danmark, Copenhagen 2007, ISBN 978-87-89542-71-3
* Kay Nielsen, Ib Askholm: Danmarks kongelige familier i 1000 år, 2007, ISBN 978-87-91679-09-4 Kay Nielsen, Ib Askholm: Danmarks Kongelige familier i 1000 år, 2007, ISBN 978-87-91679-09-4

Κατηγορία:Οίκος του Μπγιέλμπο
Κατηγορία:Βασίλισσες της Δανίας
Κατηγορία:Σουηδέζες πριγκίπισσες
Καλπάκι

[δεξιά|μικρογραφία|Ο [Μουσταφά Κεμάλ Ατατούρκ|Ατατούρκ φοράει ένα καλπάκι τουρκικού στυλ]]
[μικρογραφία|291x291εσ|Ο [Ισμαήλ Εvβέρ|Ένβερ Πασάς φοράει ένα τουρκικό καλπάκι]]
[μικρογραφία|''Δερβίς'', από τον [Βασίλι Βερεστσάγκιν|Βερεστσάγκιν]]
μικρογραφία|Παραδοσιακό στολίδι κεφαλής ανύπανδρων γυναικών στο Καζακστάν, το Καρακαλπάκστάν και το Κιργιζιστάν
μικρογραφία|Ένας Κιργίζιος Μανάσι φοράει ένα λευκό καλπάκι για μια ειδική περίσταση
Το **καλπάκι** (,  , , ,  , , , **', , **') είναι ένας τουρκικού στυλ σκούφος (συνήθως από τσόχα ή δέρμα προβάτου), που το φορούσαν Βούλγαροι, Τούρκοι, Τσερκέζοι, Νταγκεστάνοι, Τσετσένοι, Ουκρανοί, Πολωνοί και Ρώσοι σε όλη την Κεντρική Ασία και τον Καύκασο.

Το καλπάκι χρησιμοποιείται για να κρατά το κεφάλι ζεστό τον χειμώνα και να σκιάζει τον ήλιο το καλοκαίρι. Υπάρχουν διαφορετικά καλπάκια για διαφορετικές εποχές, με τα καλπάκια που χρησιμοποιούνται το χειμώνα να είναι πιο χοντρά και αυτά που χρησιμοποιούνται το καλοκαίρι να είναι πιο λεπτά αλλά πιο φαρδιά για σκίαση.

Υπάρχουν πολλά στυλ. Συνήθως μπορούν να διπλωθούν επίπεδα για να φυλάσσονται ή να τα μεταφέρουν όταν δεν φοριούνται. Το χείλος μπορεί να γυριστεί. Μερικές φορές υπάρχει ένα κόψιμο στο χείλος, έτσι ώστε να μπορεί να σχηματιστεί μια κορυφή δύο άκρων. Τα απλά λευκά συχνά προορίζονται για εορτές και ειδικές περιστάσεις. Αυτά που προορίζονται για καθημερινή χρήση μπορεί να έχουν μαύρη βελούδινη επένδυση. Στους τουρκικούς πολιτισμούς της κεντρικής Ασίας, έχουν μια απότομη κωνικότητα για να μοιάζει με κορυφή βουνού, σε αντίθεση με κυλινδρικά καλπάκια της Τουρκίας.

## Ετυμολογία
Η λέξη *καλπάκ* είναι ετυμολογικά τουρκική.

Σύμφωνα με τον Τούρκο τουρκολόγο και λεξικογράφο Χασάν Ερέν, σημαίνει *καπέλο από δέρμα, γούνα ή ύφασμα* .

Η λέξη *καλπάκ* έχει περάσει από τα τουρκικά στα βουλγαρικά, σερβικά, ελληνικά, ουγγρικά, περσικά, τατζίκικα, γαλλικά, γερμανικά, ρωσικά και άλλες σλαβικές γλώσσες.

Οι παλαιότερες πληροφορίες για τους τουρκικούς λαούς που φορούσαν καλπάκι βρίσκονται σε αρχαίες κινεζικές πηγές.

Ο Τούρκος λεξικογράφος Μαχμούντ αλ Κασγκάρι έγραψε στο τουρκικό λεξικό του τον 11ο αιώνα ότι ήταν πολύ συνηθισμένο για τους Τούρκους να φορούν καλπάκι. Με βάση αυτό, δεν θα ήταν λάθος να πούμε ότι *το καλπάκ* είναι σκούφος τουρκικής προέλευσης και εθνικό στοιχείο των Τούρκων, που αργότερα πέρασε σε άλλους λαούς.

Η λέξη *καλπάκι* αποτελεί επίσης ένα συστατικό του εθνωνυμίου ενός τουρκικού φύλου, των "Καρακαλπάκων" (κυριολεκτικά "μαύρο καλπάκι" στη\ν καρακαλπακική γλώσσα).

## Δείτε επίσης

* Μπασλίκ
* Ισλίκ
* Κολπίκ
* Παπάχα
* Φρυγικός σκούφος
* Καρακαλπάκοι

## Παραπομπές




Κατηγορία:Τουρκικές λέξεις και φράσεις
Κατηγορία:Λήμματα που περιέχουν κείμενο στα γαλλικά
Μάσκαρα (Αλγερία)

Η **Μάσκαρα** () είναι πόλη και πρωτεύουσα της ομώνυμης επαρχίας στη βορειοδυτική Αλγερία. Σύμφωνα με την απογραφή του 2008 έχει 108.587 κατοίκους από 87.512 το 1998 σημειώνοντας ετήσια αύξηση 2,23%. Ιδρύθηκε τον 10ο αιώνα από τους Μπανού Ιφράν, μια βερβερική φυλή και ήταν η πρωτεύουσα του Εμίρη Αμπντ αλ-Καντίρ, ηγέτη της αλγερινής αντίστασης στην πρώιμη γαλλική αποικιακή κυριαρχία. 

Η Μάσκαρα είναι διοικητικό, εμπορικό και εμπορικό κέντρο. Το εμπόριό του επικεντρώνεται κυρίως σε δερμάτινα είδη, σιτηρά και ελαιόλαδο, αλλά είναι ιδιαίτερα γνωστό για το καλό κρασί του. Έχει καλές οδικές και σιδηροδρομικές συνδέσεις με άλλα αστικά κέντρα της Αλγερίας. Το Ρελιζάν βρίσκεται 65 χλμ. βορειοανατολικά, το Σιντί Μπελ Αμπές 90 χλμ. νοτιοδυτικά, το Οράν 105 χλμ βορειοδυτικά και η Σαϊντά 80 χλμ. νότια. 

Η Μάσκαρα έχει δύο τμήματα, ένα νεότερο από την εποχή της γαλλικής αποικιοκρατίας, και ένα παλαιότερο από τη μουσουλμανική εποχή. Μεγάλα τμήματα της πόλης βρίσκονται μέσα στα ερείπια των αρχαίων προμαχώνων. Η πόλη είναι γενέτειρα του Λακντάρ Μπελούμι, πρώην ποδοσφαιριστή. 

## Ετυμολογία
Η λέξη *Μάσκαρα* είναι η γαλλικοποίηση της αραβικής λέξης *معسكر (μουασκάρ),* που σημαίνει «στρατόπεδο». Λόγω της γαλλικής αποικιοκρατίας την εποχή εκείνη, το όνομα της πόλης έλαβε τη γαλλική έκδοση ως επίσημη ονομασία. Το καλλυντικό *[[μάσκαρα]]* είναι άσχετο ετυμολογικά, μιας και προέρχεται από την ιταλική λέξη *maschera* («καλυμμένος με μάσκα»). 

## Οθωμανική περίοδος
[δεξιά|μικρογραφία|247x247εσ|Εμίρης [Εμίρης Αμπνταλκαντέρ|Αμπντ αλ-Καντίρ.]]
μικρογραφία|Μεγάλο Τέμενος

* 1701: Οι Οθωμανοί κατασκεύασαν στρατώνα στην πόλη. Πολλοί μουσουλμάνοι με ανδαλουσιανή καταγωγή εγκαταστάθηκαν εκεί από τους Οθωμανούς. 
* 1708: Οι μουσουλμανικές φυλές της Μάσκαρα υπό την ηγεσία του μπέη Μουσταφά Μπεν Γιουσέφ κατέλαβαν την πόλη του Οράν και απομάκρυναν τους Ισπανούς ενώ αυτοί ήταν απασχολημένοι στον Πόλεμο της Ισπανικής Διαδοχής. 
* 1732: Η Ισπανία ανακτά τον έλεγχο του Οράν. 
* 1790: Ο λιμός και οι ασθένειες είχαν αρχίσει να επιδεινώνουν την κατάσταση στο Οράν όταν βρέθηκε στην πόλη ο μπέης της Μάσκαρα με 30.000 άντρες. Ο Ισπανός διοικητής παρέμεινε μέχρι τον Αύγουστο του 1791, όταν η ισπανική κυβέρνηση, έχοντας συμφωνήσει με τον μπέη του Αλγερίου, είχε τη δυνατότητα να διαφύγει στην Ισπανία με όπλα και πυρομαχικά. Ο μπέης Μοχάμεντ ανέλαβε τον έλεγχο του Οράν τον Μάρτιο του 1792, και το κατέστησε έδρα του αντί της Μάσκαρα. 

## Γαλλική εισβολή και πρώιμη γαλλική κυριαρχία

* 1832: Ο Αμπντ αλ-Καντίρ όρισε τη Μάσκαρα ως έδρα του. 
* 1835: Η Μάσκαρα καταστρέφεται από τους Γάλλους. 
* 1841: Οι Γάλλοι αποκτούν πλήρη έλεγχο στη Μάσκαρα. 

## Αλγερία (ανεξάρτητο κράτος)

* 18 Αυγούστου 1994: Σεισμός μεγέθους 5,7 στην κλίμακα σεισμικής ροπής με μέγιστη ένταση MSK VIII (*Καταστροφικός*) έχει ως αποτέλεσμα 171 νεκρούς στη Μάσκαρα. 

## Δίδυμες/αδελφές πόλεις
Η Μάσκαρα είναι αδελφοποιημένη με: 

*  Προύσα, Τουρκία 
*  Ελκάντερ, Αιόβα, Ηνωμένες Πολιτείες 
*  Τιφαρίτι, Δημοκρατία της Σαχάρας 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλγερίας
Ελένη Φραγκιαδάκη

Η **Ελένη Φραγκιαδάκη** (γεν. 23 Ιουνίου 1982 στην Ελλάδα ) είναι Ελληνίδα παίκτρια της πετοσφαίρισης.  

Έχει ύψος 1.90 μ. Αγωνίστηκε ως επιθετικός και ξεκίνησε την καριέρα της από τους Αμαζόνες το 1995. Αγωνίστηκε στον Γ.Α.Σ. Μεσσαράς και τον Άγιαξ Ευόσμου. Το καλοκαίρι του 2000 μετακόμισε στον Παναθηναϊκό. Με τον Παναθηναϊκό η Φραγκιαδάκη κατέκτησε το νταμπλ το 2005, 2006, 2008 και 2009, ενώ συμμετείχε και στην εθνική ομάδα. 

## Σταδιοδρομία

2013-2014Αστέρας Αγιου Δημητρίου. 

2014-2016 ΑΣ Θετις Βούλας  

## Διακρίσεις

* Ελληνικό πρωτάθλημα : 2005, 2006, 2007, 2008, 2009 
* Κύπελλο Ελλάδας: 2005, 2006, 2008, 2009

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Ελένη Μεμετζή

Η **Ελένη Μεμετζή** (γεννήθηκε στις 12 Ιανουαρίου 1975) είναι Ελληνίδα πρώην παίκτρια της πετοσφαίρισης. Ήταν μέλος της ελληνικής εθνικής ομάδας.

Συμμετείχε στους Ολυμπιακούς Αγώνες 2004 ως μέλος της εθνικής ομάδας. Αγωνίστηκε για τα Βριλήσσια το 2004.

## Συλλογική σταδιοδρομία

*  Φ.Ο. Βριλησσίων (1992-2005)
*  Μαρκόπουλο (2005-2006)
*  Πανελλήνιος (2006-2007)
*  Πανιώνιος (2007-2008)
*  ΑΕΚ (2008-2010)
*  ΖΑΟΝ (2010-2012)

## Παραπομπές


Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΑΕΚ
Νικολέττα Κουτουξίδου

Η **Νικολέττα Κουτουξίδου** (γενν. 10 Ιανουαρίου 1980 στη Θεσσαλονίκη) είναι Ελληνίδα παίκτρια της πετοσφαίρισης. Έχει ύψος 1,77 μέτρων και μετρά 106 συμμετοχές με την εθνική ομάδα, ξεκινώντας από το 2001. Αγωνίστηκε για τον Παναθηναϊκό από το 2007 έως το 2010, όπως και τη σεζόν 2015-2016.

## Συλλογική σταδιαδρομία

## Κατάλογος διακρίσεων

* **[[Πρωτάθλημα Ελλάδας πετοσφαίρισης γυναικών|Πρωτάθλημα Ελλάδας]]** 
** 2001, 2002, 2008, 2009, 2010, 2011 . 
* **[[Κύπελλο Ελλάδας πετοσφαίρισης γυναικών|Κυπέλλου Ελλάδας]]** 
** 2001, 2008, 2009, 2010 . 
* **[[Challenge Cup πετοσφαίρισης γυναικών|Τσάλεντζ Καπ Γυναικών]]** 
** 2009 
* **Γαλλικό πρωτάθλημα** 
** 2014 
* **Κύπελλο Γαλλίας** 
** 2014

## Παραπομπές


## Εξωτερικοί σύνδεσμοι
*  Προφίλ στην ιστοσελίδα της FIVB 
*  Προφίλ στην ιστοσελίδα του ιταλικού πρωταθλήματος 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Ηδονή

Η **ηδονή** (ή **ευχαρίστηση**) είναι μια ευρεία ομάδα ψυχικών καταστάσεων όπου οι άνθρωποι και άλλα ζώα την θεωρούν ως θετική, απολαυστική ή αξίζει να αναζητηθεί. Περιλαμβάνει και πιο συγκεκριμένες ψυχικές καταστάσεις όπως χαρά, ψυχαγωγία, απόλαυση, έκσταση, ευφορία. Η πρώιμη ψυχολογική έννοια της ηδονής, η αρχή της ηδονής, την περιγράφει ως μηχανισμό θετικής ανατροφοδότησης που κινητοποιεί τον οργανισμό να αναδημιουργήσει την κατάσταση που έχει βρει ως ευχάριστη, και να αποφύγει παρελθοντικές καταστάσεις που προκαλούν πόνο.

## Παραπομπές


## Εξωτερικοί σύνδεσμοι
* 
* 

Κατηγορία:Ψυχολογία
Στέλλα Μπούμη

Η **Στέλλα Μπούμη** (γεννήθηκε στις 31 Μαρτίου 1988) είναι Ελληνίδα πρώην κολυμβήτρια, η οποία ειδικεύεται στο ύπτιο. Συμμετείχε στους Ολυμπιακούς Αγώνες 2008 όπου εκπροσώπησε την Ελλάδα. Σε επίπεδο συλλόγων, αγωνίστηκε και στην ομάδα κολύμβησης του Ολυμπιακού. 

Η Μπούμη συμμετείχε στο αγώνισμα του ύπτιου 200 μέτρων γυναικών στους Ολυμπιακούς Αγώνες του 2008. Για τους Ολυμπιακούς προκρίθηκε το 2008 Η Μπούμη τερμάτισε 29η στο αγώνισμα, αποτυγχάνοντας να προκριθεί στα ημιτελικά. 

## Παραπομπές


Κατηγορία:Έλληνες αθλητές της κολύμβησης
Χάκον Σούνιβασον

Ο **Χάκον γιος της Σούννιβα**, δανικά: Hakon Sunnivasson (άκμασε το 1131) ή Χάκον Γύντε, i.e. από τη Γιούτλανν, ήταν Δανός ευγενής, πατέρας του Ερρίκος Γ΄ της Δανίας.

## Βιογραφία
Ήταν γιος ενός Δανού ευγενή και της Σούννιβα, εγγονής του Μάγκνους του *Καλού* της Νορβηγίας.

Νυμφεύτηκε τη Ράγκνχιλντ, κόρη του Ερρίκος Α΄ της Δανίας. Σύμφωνα με τον χρονικογράφο Σάξωνα τον Γραμματικό είχε εκδικηθεί τον φόνο του Μπγιορν, αδελφού του Έρικ Α΄ και μάλλον είχε υπηρετήσει ως κόμης (jarl) του βασιλιά σε συνοριακή περιοχή. Το 1131 ήταν αρχικά μέρος της συνωμοσίας εναντίον του Κνούτου Λαβάρντ, αδελφού της Ράγκνχιλντ, αλλά όταν τα σχέδια στράφηκαν στη δολοφονία του, αποσύρθηκε. Ωστόσο, επειδή είχε δεσμευθεί με όρκο, δεν μπορούσε να προειδοποιήσει τον Κνούτο.

## Οικογένεια
Νυμφεύτηκε τη Ράγκνχιλντ των Έστριντσεν, κόρη του Ερρίκου Α΄ της Δανίας, και είχε τέκνο:
* Έρικ Γ΄ π.1120-1146, βασιλιάς της Δανίας.

## Πηγές
*  Jørgen Olrik. "Hakon Jyde". Dansk Biografisk Leksikon, Gyldendal. Retrieved January 1, 2019.
* Carl Frederik Bricka (1887–1905). "Hakon Jyde". Dansk biografisk Lexikon (in Danish). VI. pp. 489–490. Retrieved 4 February 2011.

Κατηγορία:Οίκος των Έστριντσεν
Αδέλα του Μάισσεν

Η **Αδέλα** (γερμ.:. Adele ή Adelheid, απεβ. 23 Οκτωβρίου 1181) από τον Οίκο των Βέττιν ήταν κόρη του μαργράβου του Μάισσεν και με τους γάμους της έγινε πρώτα βασίλισσα της Δανίας και μετά κόμισσα του Μπάλλενστετ.

## Βιογραφία
Ήταν κόρη του Κορράδου μαργράβου του Μάισσεν και της Λούιτγκαρντ του Ράβενσταϊν.

Γεννήθηκε στο Μάισσεν. Παντρεύτηκε τον Σβεν Γ΄ το 1152. Ως βασίλισσα της Δανίας η Αδέλα δεν ήταν δημοφιλής, αλλά επικρίθηκε ότι επηρέασε τον σύζυγό της στο να εγκαταλείψει αυτός τα Δανικά έθιμα και να υιοθετήσει τα Γερμανικά.

Όταν έμεινε χήρα το 1157, παντρεύτηκε τον Αδαλβέρτο Γ΄ κόμη του Μπάλλενστετ.

## Οικογένεια
Παντρεύτηκε πρώτα το 1152 τον Σβεν Γ΄ της Δανίας και είχε τέκνα:
* (γιος) απεβ. νωρίς.
* Λουκκάρντις, παντρεύτηκε τον Μπέρτολντ Α΄ μάργραβο της Ίστρια.

Το 1157 απεβίωσε ο Σβεν Γ΄ και η Αδέλα έκανε δεύτερο γάμο με τον Αδαλβέρτο Γ΄ κόμη του Μπάλλενστετ και είχε τέκνα:
* Γκερτρούντις, παντρεύτηκε τον Βάλτερ κόμη του Άρνσταϊν.

## Πηγές
* Alf Henrikson: Dansk historia (Danish history) (1989) (Swedish)
* Sven Rosborn (In Swedish): När hände vad i Nordens historia (When did what happen in the history of the Nordic countries) (1997)
* Biography in Dansk Biografisk Leksikon 1. ed.

## Παραπομπές


Κατηγορία:Οίκος των Βέττιν
Κατηγορία:Βασίλισσες της Δανίας
Τσικαχίρο Κομπαγιάσι

Ο **Τσικαχίρο Κομπαγιάσι** (ιαπωνικά: *小林親弘* ή *Chikahiro Kobayashi*, 5 Σεπτεμβρίου 1983) είναι Ιάπωνας ηθοποιός και ηθοποιός φωνής. Γεννήθηκε στην Περιφέρεια Άιτσι, ενώ έχει ύψος 1,77 μ. Αποφοίτησε από το Ινστιτούτο Θεάτρου Γεν (2007), και εντάχθηκε στην Θεατρική Ομάδα Γεν (2009).

## Παραπομπές


Κατηγορία:Ιάπωνες ηθοποιοί
Κατηγορία:Ηθοποιοί θεάτρου
Ο Άρχων του Εγκλήματος

Το ***Ο Άρχων του Εγκλήματος*** (Πρωτότυπος τίτλος: *Little Caesar*) είναι αμερικανική γκανγκστερική ταινία του 1931 σε σκηνοθεσία Μέρβιν ΛιΡόι, βασισμένη σε μυθιστόρημα του Γουίλιαμ Ριλέι Μπάρνετ του 1929. Πρωταγωνιστούν οι Έντουαρντ Τζ. Ρόμπινσον, Ντάγκλας Φέρμπανκς Τζούνιορ και Γκλέντα Φάρελ. 

Το 2000, επιλέχθηκε να ενταχθεί στο Εθνικό Μητρώο Κινηματογράφου 
της Βιβλιοθήκης του Κογκρέσου ως «πολιτισμικά, ιστορικά ή αισθητικά σημαντική».

## Πλοκή
Δύο μικροκακοποιοί, ο Τσέζαρε "Ρίκο" Μπαντέλο και ο Τζο Μασάρα μετακινούνται προς το Σικάγο αναζητώντας μια καλύτερη τύχη. Στην αρχή θα συμμετέχουν στη συμμορία του Σαμ Βετόρι, αλλά ο Τζο, που ονειρεύεται να κάνει καριέρα ως χορευτής, ενδιαφέρεται περισσότερο για δόξα και γυναίκες. Εκεί θα γνωρίσει την Όλγα και αποχωρεί από την συμμορία.

Εν τω μεταξύ, ο Ρίκο που παραμένει θα ανέβει γρήγορα στην ιεραρχία της οργάνωσης  του Σαμ και σύντομα μέσα από δολοπλοκίες και φόνους θα πάρει την ηγεσία του εγκληματικού συνδικάτου του Σικάγου.

## Διανομή ρόλων

* Έντουαρντ Τζ. Ρόμπινσον ως Τσεζάρε "Ρίκο" Μπαντέλο 
*Ντάγκλας Φέρμπανκς Τζούνιορ ως Τζο Μασάρα
*Γκλέντα Φάρελ ως Όλγα Στρασόφ
*Σιντνέι Μπλάκμερ ως Μπιγκ Μπόι
*Ραλφ Ιντς ως Πητ Μοντάνα
*Τόμας Τζάκσον ως αστυνόμος Φλαχέρτι
*Στανλέι Φιλντς ως Σαμ Βετόρι
*Μορίς Μπλακ ως Λιτλ Άρνι

## Υποδοχή
Η ταινία στη ιστοσελίδα κριτικών Rotten Tomatoes, έχει βαθμολογία έγκρισης σε ποσοστό 91%, με βάση 22 κριτικές και μέση βαθμολογία 7,51 / 10.

## Παραγωγή

Ο Άρχων του εγκλήματος ήταν μια από τις πρώτες ταινίες του Χόλυγουντ με θέμα το οργάνωμενο έγκλημα στις Ηνωμένες Πολιτείες και δημιούργησε τις βάσεις για τις μετέπειτα γκανγκστερικές ταινίες, εγκαινιάζοντας ένα νέο είδος κινηματογραφικών ταινίων. Χάρη σε αυτήν την ταινία η καριέρα του Έντουαρντ Τζ Ρόμπινσον απογειώθηκε και έπαιξε αρκετές τέτοιες ταινίες κατά την διάρκεια της δεκαετίας του 1930, υποδυώμενος συχνά έναν σκληρό και αδίστακτο γκάνγκστερ. 

Τα γυρίσματα πραγματοποιήθηκαν κυρίως στα κινηματογραφικά στούντιο με ελάχιστες σκηνές να γίνονται εκτός.

## Κυκλοφορία

Η ταινία έκανε πρεμιέρα στις Αμερικανικές κινηματογραφικές αίθουσες στις 3 Ιανουαρίου του 1931 με τις κριτικές να είναι αρκετά θετικές.

## Παραπομπές


## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1931
Κατηγορία:Ταινίες σε σκηνοθεσία Μέρβιν ΛιΡόι
Κατηγορία:Αμερικανικές αστυνομικές δραματικές ταινίες
Κατηγορία:Αγγλόφωνες ταινίες
Κατηγορία:Αμερικανικές γκανγκστερικές ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες παραγωγής Warner Bros.
Κατηγορία:Ταινίες σε παραγωγή Χαλ Ουόλις
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες
Κατηγορία:Ταινίες βασισμένες σε αστυνομικά μυθιστορήματα
Χοσέ Μαρία Σάντσεθ Μαρτίνεθ

Ο **Χοσέ Μαρία Σάντσεθ Μαρτίνεθ** (ισπανικά: *José María Sánchez Martínez*, γενν. 3 Οκτωβρίου 1983) είναι Ισπανός διαιτητής ποδοσφαίρου, που διαιτητεύει στην Πριμέρα Ντιβισιόν. Είναι διεθνής διαιτητής της FIFA και κατατάσσεται ως ελίτ διαιτητής της UEFA. 

## Σταδιοδρομία
Ο Σάντσεθ ξεκίνησε τη σταδιοδρομία του το 2000. ήταν διαιτητής στη Σεγούντα Ντιβισιόν Β για τη σεζόν 2010-11, πριν προβιβαστεί στη Σεγούντα Ντιβισιόν την επόμενη σεζόν. Μετά από τέσσερα χρόνια, προήχθη στην Πριμέρα ντιβισιόν. Ορίστηκε στον πρώτο του αγώνα στις 29 Αυγούστου 2015, μία ισοπαλία με 0-0 μεταξύ της Ρεάλ Σοσιεδάδ και της Σπόρτινγκ Χιχόν. Το 2017, διαιτήτευσε στον επαναληπτικό αγώνα του Σούπερ Καπ Ισπανίας 2017 μεταξύ της Ρεάλ Μαδρίτης και της Μπαρτσελόνα, που ολοκληρώθηκε με νίκη 2-0 για την ομάδα της Μαδρίτης. 

Το 2017, ο Σάντσεθ έγινε διαιτητής της FIFA. Ορίστηκε στον πρώτο του ευρωπαϊκό διασυλλογικό αγώνα στις 13 Ιουλίου 2017, έναν αγώνα για τη δεύτερη προκριματική φάση του Γιουρόπα Λιγκ μεταξύ της Τσέντσιν και της Μπνέι Γεχούντα. Στις 22 Μαρτίου 2019, ορίστηκε στον πρώτο του διεθνή αγώνα ανδρών, ένα φιλικό μεταξύ της Αργεντινής και της Βενεζουέλας. 

Στις 2 Μαΐου 2019, ο Σάντσεθ επελέγη ως ένας από τους βοηθούς διαιτητές βίντεο για το Παγκόσμιο Κύπελλο γυναικών του 2019 στη Γαλλία.  

## Προσωπική ζωή
Ο Σάντσεθ γεννήθηκε στη Λόρκα της Μούρθια. Είναι οικονομολόγος και εργάζεται ως τραπεζικός υπάλληλος. 

## Παραπομπές


## Εξωτερικοί σύνδεσμοι

* Προφίλ στο WorldFootball.net 
* Προφίλ στο Soccerway.com 
* Προφίλ στο BDFutbol.com 

Κατηγορία:Ισπανοί διαιτητές ποδοσφαίρου
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές ΟΥΕΦΑ Γιουρόπα Λιγκ
Τρομοκρατική επίθεση στη Ντάκα (2016)

Το βράδυ της 1ης Ιουλίου 2016 έξι ένοπλοι εισέβαλαν στο εστιατόριο –καφέ Holey Artisan Bakery, στην πρωτεύουσα του Μπαγκλαντές, Ντάκα, και κράτησαν ομήρους πελάτες και μέλη του προσωπικού. Ακολούθησε ανεπιτυχής επιχείρηση της Μητροπολιτικής Αστυνομίας της Ντάκα για την απελευθέρωση των ομήρων στη διάρκεια της οποίας έχασαν τη ζωή τους δύο αξιωματικοί της αστυνομίας. Το πρωί της επόμενης ημέρας έγινε νέα επιχείρηση (Operation Thunderbolt), αυτή τη φορά από μέλη των Ενόπλων Δυνάμεων του Μπαγκλαντές κατά την οποία σκοτώθηκαν οι πέντε από τους δράστες ενώ ο ένας συνελήφθη. 

Κατά τη διάρκεια της ομηρίας στο Holey Artisan Bakery, εκτός από τους δύο αστυνομικούς, έχασαν τη ζωή τους 20 πελάτες και 2 μέλη του προσωπικού του εστιατορίου. Από τους πελάτες 18 ήταν ξένοι (9 Ιταλοί, 7 Ιάπωνες και μια Ινδή). Η αυτοψία στις σωρούς των 9 Ιταλών έδειξε ότι είχαν υποστεί βασανιστήρια και ότι ο θάνατός τους ήταν αργός και βασανιστικός. , , 

Όλοι οι δράστες ήταν υπήκοοι Μπαγκλαντές, ηλικίας 20 έως 30 ετών, είχαν σπουδάσει σε κορυφαία πανεπιστήμια στο Μπαγκλαντές και στο εξωτερικό και ανήκαν στην ελίτ της χώρας.  Το Ισλαμικό Κράτος του Ιράκ και του Λεβάντε ανέλαβε την ευθύνη για την επίθεση και δημοσίευσε φωτογραφίες των δραστών αλλά ο υπουργός εσωτερικών του Μπαγκλαντές δήλωσε ότι οι δράστες ανήκαν στην οργάνωση Jamaat-ul-Mujahideen και δεν είχαν σχέση με το ISIL.

Στις 27 Νοεμβρίου δικαστήριο του Μπαγκλαντές καταδίκασε σε θάνατο επτά άτομα που σχετίζονταν με την επίθεση. 

## Παραπομπές


Κατηγορία:Ντάκα
Κατηγορία:Τρομοκρατικά γεγονότα
Τέχελνε πόλε

Το **Τέχελνε πόλε** είναι στάδιο στην Μπρατισλάβα της Σλοβακίας. Είναι έδρα της Σλόβαν Μπρατισλάβας και έχει χωρητικότητα 22.500 ατόμων.

Είναι το εθνικό στάδιο ποδοσφαίρου της Σλοβακίας. Εγκαινιάστηκε το 2019 και στεγάζει τους εντός έδρας αγώνες της εθνικής Σλοβακίας και της Σλόβαν Μπρατισλάβα. Αυτό το έργο περιλαμβάνει αμοιβαία βοήθεια ανάμεσα στον σλοβάκο επιχειρηματία Ιβάν Κμότρικ ως ιδιοκτήτη της Σλόβαν Μπρατισλάβας και της Κυβέρνησης της Σλοβακίας. Το στάδιο αντικατέστησε το προηγούμενο Τέχελνε πόλε το οποίο κατεδαφίστηκε το καλοκαίρι του 2013. Αρχιτέκτονας του σταδίου είναι ο Κάρολ Κάλλαϊ

## Παραπομπές


Κατηγορία:Αθλητικές εγκαταστάσεις στην Ευρώπη
Κατηγορία:Αθλητισμός στη Σλοβακία
Κατηγορία:Μπρατισλάβα
Synthwave

thumb|Synthwave
Το **Synthwave** που καλείται και outrun, retrowave ή futuresynth  είναι είδος ηλεκτρονικής μουσικής  επηρεασμένο από τις ταινίες και τα βιντεοπαιχνίδια της δεκαετίας του '80. Ξεκινώντας στα μέσα της δεκαετίας του 2000, το είδος αναπτύχθηκε από διάφορες κοινότητες του διαδικτύου, αυξάνοντας τη δημοτικότητά του στις αρχές του 2010.  

Η μουσική αλλά και τα εξώφυλλα των δημιουργών έχουν επηρεαστεί από τον ρετροφουτουρισμό, προσπαθώντας να εξομοιώσουν το στυλ των ταινιών επιστημονικής φαντασίας, δράσης και τρόμου της δεκαετίας του '80. Για αυτό το λόγο πολλοί άνθρωποι συγχέουν αυτό το είδος με το κυβερνοπάνκ (μουσική). Μέσα από αυτό το είδος εκφράζεται η νοσταλγία των καλλιτεχνών για την κουλτούρα εκείνης της εποχής.

## Στιλ
Το Synthwave εμπνεύστηκε από πολλές ταινίες, video games, και κινούμενα σχέδια του '80,  καθώς και συνθέτες όπως o Ζαν-Μισέλ Ζαρ, o Τζώρτζιο Μορόντερ, ο Τζον Κάρπεντερ, ο Βαγγέλης Παπαθανασίου, o Γιαν Χάμερ, o Χάρολντ Φάλτερμάγιερ και οι Tangerine Dream.    Ωστόσο, το είδος προέκυψε από την house, την synth και τη nu-disco. 

Το όνομα «outrun» προέρχεται από το αγωνιστικό παιχνίδι arcade *Out Run*, το οποίο ήταν γνωστό για την μουσική επένδυση που υπήρχε σε αυτό. Σύμφωνα με τον μουσικό Perturbator (James Kent), το στυλ είναι κυρίως ενόργανο (χωρίς φωνητικά) και συχνά περιέχει κλισέ στοιχεία του '80 στον ήχο, όπως τα ηλεκτρονικά τύμπανα και το αναλογικό συνθεσάιζερ, με σκοπό να θυμίζουν κομμάτια εκείνης της εποχής.  

Αυτή η αισθητική έχει ενσωματωθεί σε ταινίες με ρετρό θεματική και σε βιντεοπαιχνίδια που φιλοξενούν καλλιτέχνες του synthwave. Σύμφωνα με τον Bryan Young του *Glitchslap*, αξιοσημείωτο παράδειγμα είναι το σάουντρακ του Power Glove στο βιντεοπαιχνίδι *Far Cry 3: Blood Dragon*. Επίσης, η ταινία μικρού μήκους *Kung Fury* του David Sandberg έχει μουσική επένδυση από αυτό το είδος.

## Ιστορία
Το Synthwave προέρχεται από τα μέσα της δεκαετίας του 2000. Οι Γάλλοι David Grellier (College), Kavinsky, οι M83 και το ντουέτο Justice θεωρούνται οι πρώτοι που συνέβαλαν στα αρχικά στάδια ανάπτυξης του είδους. Ξεκίνησαν να δημιουργούν μουσική εμπνευσμένη από διάσημους συνθέτες του '80, όμως εκείνη την εποχή συνδέθηκε με την French House.

## Δημοτικότητα
Η κυκλοφορία το 2011 της ταινίας *Drive*, της οποίας το σάουντρακ φιλοξένησε αρκετούς καλλιτέχνες του synthwave, ώθησε νέους φαν και δημιουργούς στο είδος. Η αύξηση στον αριθμό των καλλιτεχνών προκάλεσε τη δημιουργία αρκετών υποειδών. Ο Christopher Higgins της *Nerdglow* ανέφερε τους Electric Youth και τον Kavinsky ως τους πιο δημοφιλείς καλλιτέχνες του synthwave το 2014. Από το 2015, το synthwave έγινε πιο γνωστό στο ευρύ κοινό από μουσικούς άλλων ειδών και από δημοφιλή μέσα ενημέρωσης.

## Παραπομπές

## Εξωτερικοί σύνδεσμοι

* ''Arcade Summer - H Ηλεκτρονική Αναγέννηση της Synthwave της δεκαετίας του '80''   

Κατηγορία:Μουσικά είδη
Πίντα

μικρογραφία| Μια πίντα υγρού σε γυάλινο ποτήρι
Η **πίντα** (σύμβολο: **pt**,  σπανιοτέρως: p ) είναι μια μονάδα όγκου ή χωρητικότητας τόσο στο αυτοκρατορικό όσο και στις τυποποιημένες μονάδες μέτρησης των Ηνωμένων Πολιτειών . Και στα δύο αυτά συστήματα είναι παραδοσιακά ένα όγδοο του γαλονιού . Η βρετανική αυτοκρατορική πίντα είναι περίπου 20% μεγαλύτερη από την αμερικανική πίντα επειδή τα δύο συστήματα ορίζονται διαφορετικά . Σχεδόν όλες οι άλλες χώρες έχουν υιοθετήσει το μετρικό σύστημα, οπότε το μέγεθος της πίντας ποικίλλει ανάλογα με τον τόπο. 
μικρογραφία|328x328εσ| Οι πίντες χρησιμοποιούνται συνήθως για την πώληση γάλακτος στο Ηνωμένο Βασίλειο. Η ετικέτα δίνει τόσο τον μετρικό όσο και τον αυτοκρατορικό όγκο.

## Ονομα
Η λέξη προέρχεται από την παλαιά γαλλική λέξη *pinte* και ίσως αρχικά από το λατινικό *pincta* που σημαίνει "ζωγραφισμένο", αναφερόμενο στα ζωγραφισμένα σημάδια στο πλάι ενός δοχείου που δείχνουν την χωρητικότητα.  

## Αναφορές

Κατηγορία:Μονάδες όγκου
Hyacinth House

Το **Hyacinth House** είναι το έβδομο κομμάτι του δίσκου *[[L.A. Woman]]* που κυκλοφόρησε τον Απρίλιο του 1971 απ'το αμερικανικό ροκ συγκρότημα The Doors. Ο τίτλος του κομματιού αναφέρεται στον Υάκινθο.

## Στίχοι και σύνθεση
Η μελωδία γράφτηκε από τον Ρέι Μάνζαρεκ οποίος επηρεάστηκε από την σύνθεση του Πολωνού σύνθετη Φρεντερίκ Σοπέν και ο Τζιμ Μόρισον έγραψε τους στίχους στο σπίτι του Ρόμπι Κρίγκερ. Οι στίχοι "I see the bathroom is clear / I think that somebody's near / I'm sure that someone is following me" είναι μια αναφορά στα φωνητικά του Μόρισον που ηχογράφησε στο μπάνιο του στούντιο.

## Μέλη
*Το *'Hyacinth House** ηχογραφήθηκε από τους εξής μουσικούς'':

**Οι Doors**
* **Τζιμ Μόρισον** – ''φωνητικά''
* **Ρέι Μάνζαρεκ** – ''πλήκτρα''
* **Ρόμπι Κρίγκερ** – ''κιθάρα''
* **Τζον Ντένσμορ** – ''τύμπανα''

**Γκεστ συμμετοχές**
* **Τζέρι Σέφ*' – *μπάσο''

## Παραπομπές


## Εξωτερικοί σύνδεσμοι
* Lyrics of this song  at MetroLyrics

Κατηγορία:Τραγούδια του 1971
Κατηγορία:Τραγούδια των The Doors
Carpenter Brut

O **Φρανκ Ουεσό** (γαλλ. *Franck Hueso*), γνωστός με το ψευδώνυμο **Carpenter Brut,** είναι Γάλλος μουσικός της synthwave από το Πουατίε. Λίγα πράγματα είναι γνωστά για την προσωπική του ζωή πέρα από την γαλλική του καταγωγή. Η ανωνυμία είναι μια εσκεμμένη καλλιτεχνική επιλογή για να δώσει ο κόσμος μεγαλύτερη σημασία στη μουσική παρά στον ίδιο το μουσικό. Μέχρι σήμερα έχει κυκλοφορήσει τρία EP, τα οποία ενώθηκαν σε ένα άλμπουμ με τον τίτλο *Trilogy* το 2015, καθώς και το άλμπουμ *Leather Teeth* το 2018. Έχει δημιουργήσει και σάουντρακ για βιντεοπαιχνίδια. Ξεκίνησε να γράφει μουσική ως Carpenter Brut με σκοπό την ανάμειξη ήχων από ταινίες τρόμου, μέταλ, ροκ και ηλεκτρονική μουσική. Έχει κάνει περιοδεία στις Ηνωμένες Πολιτείες και την Ευρώπη, όπου το 2016 έκανε περιοδεία στις ΗΠΑ μαζί με το σουηδικό συγκρότημα Ghost.  Στις ζωντανές εμφανίσεις τους συμμετέχει ο κιθαρίστας Adrien Grousset και ο ντράμερ Florent Marcadet, και οι δύο από τη γαλλική metal μπάντα Hacride.  Σε μια συνέντευξη του το 2018 στο Loudwire, ο Tobias Forge, ηγέτης του συγκροτήματος Ghost, δήλωσε ότι ο Ουεσό είναι παραγωγός της μπάντας Deathspell Omega, μιας γαλλικής μπάντας black metal γνωστής για την ανωνυμία των μελών της. 

## Δισκογραφία
### Studio άλμπουμ

### Live άλμπουμ

### EPs

### Σάουντρακ
* *Blood Machines* (TBA) 
* Μέρος του σάουντρακ του " Hacknet " 
* Μέρος του σάουντρακ του  " Furi " 
* Μέρος του σάουντρακ του  " Hotline Miami 2: Wrong Number " 

### Άλλα τραγούδια
* "Chew Bubblegum", "The Good Old Call", "Mandarin Claws" Αποκλειστικά κομμάτια για τους συνδρομητές του Bandcamp (2014)    
* "Time to Wake Up", "Enraged", "What We Fight for" και "You're mine" για το soundtrack του *Furi* (2016) 
* "Night Stalker" για το soundtrack του *The Rise of the Synths* (2017) 
* "Hush, Sally, Hush!", αποκλειστικό κομμάτι για τους συνδρομητές του Bandcamp (2019)

## Παραπομπές


Κατηγορία:Γάλλοι ηλεκτρονικοί μουσικοί